**Zmluva o Partnerstve**

podľa ust. § 51 zákona č. 40/1964 Zb. Občianskeho zákonníka
v znení neskorších predpisov

č.: 700/ITA/2021

**Článok I**

**Zmluvné strany**

1. **Centrum vedecko-technických informácií SR**

Lamačská cesta 8/A, 840 05 Bratislava

Štatutárny orgán: prof. PharmDr. Ján Kyselovič, CSc., generálny riaditeľ CVTI SR a hlavný manažér projektu IT Akadémia – vzdelávanie pre 21. storočie

IČO: 00151882

(ďalej len „CVTI SR“)

1. **Univerzita Pavla Jozefa Šafárika v Košiciach**

Šrobárova 2, 041 80 Košice

Štatutárny orgán: prof. RNDr. Pavol Sovák, CSc. – rektor

Zastúpený: prof. RNDr. Gabriel Semanišin PhD., garant IT Akadémie (na základe poverenia rektora UPJŠ zo dňa 14. 6. 2017)

IČO: 00397768

DIČ: 2021157050

(ďalej len „UPJŠ“)

1. **Základná škola s materskou školou**

Námestie Slovenského učeného tovarišstva 15, 917 01 Trnava

Štatutárny orgán: Mgr. Žofia Halásová, riaditeľka školy

IČO: 36080772

DIČ: 2021322017

(ďalej len „Partnerská škola“)

(spolu aj ako „zmluvné strany“)

**Článok II**

**Predmet zmluvy**

1. Predmetom tejto zmluvy je spolupráca zmluvných strán za účelom napĺňania cieľov národného projektu „IT Akadémia – vzdelávanie pre 21. storočie“ (ďalej len „projekt“), vymedzených v zmluve o NFP s ITMS kódom projektu 312011F057, na základe Zmluvy o poskytnutí nenávratného finančného príspevku č. OPĽZ/3/2017 (ďalej len „Zmluvy o poskytnutí NFP“), v rámci Operačného programu Ľudské zdroje a v Štatúte IT Akadémie (ďalej len „štatút ITA“).
2. Podpísaním tejto zmluvy sa Partnerská škola zaväzuje, že bude v súčinnosti s CVTI SR ako prijímateľom NFP a ďalšími ustanovujúcimi partnermi IT Akadémie realizovať aktivity projektu vymedzené v Zmluve o poskytnutí NFP a tiež v štatúte ITA, a to spôsobom, ktorý je v súlade s právnym poriadkom Slovenskej republiky, s ustanoveniami Zmluvy o poskytnutí NFP, štatútu ITA ako aj s touto zmluvou. Partnerská škola sa zaväzuje realizovať nasledujúce aktivity:
	1. Prostredníctvom vybraných učiteľov školy využívať vo výučbe v projekte vytvorené inovatívne metodiky.
	2. Využiť kapacity projektu pre zapojenie učiteľov informatiky, matematiky, prírodných a technických vied do kontinuálneho vzdelávania učiteľov.

Podrobný zoznam aktivít je obsahom Prílohy č. 1 tejto zmluvy. Príloha č. 1 sa môže aktualizovať pred začiatkom každého školského roka.

1. Podpísaním tejto zmluvy sa CVTI SR a UPJŠ zaväzujú, že v spolupráci s ďalšími partnermi budú zabezpečovať podporu pre realizáciu aktivít Partnerskej školy:
2. V rámci kapacít projektu vzdelávať učiteľov informatiky, matematiky, prírodných a technických vied v ponúkaných programoch kontinuálneho vzdelávania.
3. Poskytnúť všetky výstupy projektu pre výchovnovzdelávací proces na Partnerskej škole.
4. Poskytnúť model pre implementáciu informatických tried a konceptu Sieťovej akadémie s dôrazom na koncepty IoT riešení na danej škole.
5. Podporovať vytváranie priamych väzieb Partnerskej školy s IT firmami a lokálne partnerstvá so základnými školami a IT firmami pre realizáciu vybraných aktivít.
6. Poskytovať Partnerskej škole metodickú podporu pri všetkých realizovaných aktivitách v rámci národného projektu.

**Článok III**

**Doba trvania zmluvy**

1. Táto zmluva sa uzatvára na dobu určitú počas platnosti Zmluvy o poskytnutí NFP do 31. 08. 2022 a počas doby udržateľnosti projektu do 31. 08. 2027.
2. Zmluvné strany môžu ukončiť zmluvu dohodou zmluvných strán, výpoveďou z dôvodov uvedených nižšie alebo odstúpením od zmluvy v zákonom vymedzených prípadoch.
3. Zmluvné strany môžu vypovedať zmluvu o partnerstve najmä z nasledujúcich dôvodov:
4. ciele, ku ktorých napĺňaniu sa zmluvné strany zaviazali, sa už nedajú efektívne dosahovať z dôvodu zavinenia jednej zo strán alebo z objektívnych dôvodov,
5. zmluvná strana koná v hrubom rozpore a/alebo vedome marí ciele, ktorých dosiahnutie je vytýčené v ustanoveniach Zmluvy o poskytnutí NFP a v  štatúte ITA,
6. zmluvná strana si dvakrát po sebe nesplnila povinnosť vyplývajúcu jej zo štatútu ITA alebo priamo či nepriamo zo zmluvy,
7. zmluvná strana nejaví záujem o ďalšiu spoluprácu, bez toho aby predpísaným spôsobom ukončila partnerskú spoluprácu a tým sťažuje alebo bráni druhej strane v dosahovaní cieľov vyplývajúcich z ustanovení Zmluvy o poskytnutí NFP a ustanovených v štatúte ITA alebo v tejto zmluve,
8. ak sa podstatne zmenia podmienky poskytovania príspevku o NFP, za ktorých bola táto zmluva uzavretá.
9. v  prípade  podstatného porušenia zmluvného vzťahu druhou zmluvnou stranou, pričom k odstráneniu takéhoto porušenia nedošlo ani v primeranej lehote stanovenej neporušujúcou stranou v písomnej výzve doručenej druhej strane, má neporušujúca strana právo okamžite  odstúpiť  od  tejto  zmluvy. Za podstatné porušenie sa považuje aj nesplnenie požiadavky na Partnerskú školu ohľadne sprístupnenia ITScienceLabu ostatným školám, ktoré by o jeho používanie mali záujem.
10. v ďalších prípadoch hodných osobitného zreteľa.
11. Výpovedná lehota sa určuje v trvaní troch (3) mesiacov a začína plynúť od doručenia písomnej výpovede ďalším zmluvným stranám.

**Článok IV**

**Práva a povinnosti**

1. Partnerská škola podpisom tejto zmluvy získava v zmysle štatútu ITA postavenie „IT Akadémia partner“ a má právo toto postavanie prezentovať v oficiálnych dokumentoch a na verejnosti.
2. Zmluvné strany majú povinnosť realizovať aktivity spôsobom, ktoré sú určené pre národné projekty v rámci OP Ľudské zdroje.
3. Partnerská škola je povinná poskytnúť osobné údaje o cieľovej skupine počas realizácie a monitorovania projektu podľa ustanovenia §47 zákona č.292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a podľa príslušných ustanovení zákona č. 18/2018 Z. z. Zákon o ochrane osobných údajov a o zmene a doplnení niektorých zákonov. Projektový tím zabezpečí tieto údaje pred zneužitím a bude ich využívať, spracúvať a poskytovať len v rozsahu nevyhnutne potrebnom pre realizáciu projektu.
4. Partnerská škola sa zaväzuje, že umožní účasť na aktivitách a výkon kontroly ich realizácie zo strany projektového tímu IT Akadémie a iných oprávnených osôb na výkon kontroly a  poskytne im potrebnú súčinnosť pri výkone kontroly.
5. V prípade že budú Poskytovateľom, riadiacim orgánom, alebo inými kontrolnými orgánmi vyčíslené neoprávnené výdavky a tieto budú spôsobené Partnerskou školou, Partnerská škola nesie plnú zodpovednosť za neoprávnené výdavky a je povinná ich uhradiť.
6. Partnerská škola má právo za účelom naplnenia predmetu zmluvy požiadať ďalšie zmluvné strany o pomoc (konzultácie k jednotlivým aktivitám, priama účasť na aktivitách školy...), ktoré môžu požiadavku Partnerskej školy odmietnuť len za podmienky, že požiadavka nie je v súlade s cieľmi projektu, so štatútom ITA alebo prijatie tejto požiadavky by spôsobilo materiálnu alebo inú ujmu zmluvným stranám.

**Článok V**

**Osobitné ustanovenia**

1. Zmluvné strany sa zaväzujú menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto zmluvy.

Kontaktnými osobami za IT Akadémiu sú:

Mgr. Mária Babinčáková, e-mail: maria.babincakova@upjs.sk, tel.: 055 234 1285

Ing. Eva Kalužáková, e-mail: eva.kaluzakova@cvtisr.sk, tel.: 02 69 253 182

Kontaktnou osobou/Expertom pre implementáciu inovácií za Partnerskú školu je:

Mgr. Beáta Rampáková, e-mail: magistra21@azet.sk, tel.: 0911487137

1. Zmluvné strany sa zaväzujú bez zbytočného odkladu navzájom si oznamovať všetky skutočnosti, ktoré by mohli mať vplyv na riadne plnenie tejto zmluvy.
2. Zmluvné strany sa dohodli, že rozhodujúcim jazykom je slovenský jazyk a v prípade sporov vzniknutých na základe tejto zmluvy bude rozhodujúci právny poriadok Slovenskej republiky.
3. Zmluvné strany sa dohodli, že akékoľvek písomnosti vyplývajúce z právneho vzťahu založeného touto zmluvou sa budú považovať za doručené aj v prípade, ak sa doporučená zásielka adresovaná na adresu sídla druhej zmluvnej strany vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta) v uvedenom prípade sa písomnosť považuje za doručenú dňom, keď bola odosielateľovi listová zásielka vrátená, i keď sa adresát o tom nedozvedel.
4. Partnerská škola je povinná zabezpečiť označenie školy a učební v súlade s Manuálom pre informovanie a komunikáciu pre prijímateľov v rámci EŠIF v zmysle pokynov plagátmi a nálepkami ktoré jej budú doručené a to počas celej doby trvania projektu.

**Článok VI**

**Vyhlásenia a záruky**

1. Partnerská škola vyhlasuje a zaručuje CVTI SR a UPJŠ nasledovné a berie na vedomie, že CVTI SR a UPJŠ uzatvára túto Zmluvu o partnerstve spoliehajúc sa na tieto vyhlásenia a záruky:
2. partnerská škola alebo jej zriaďovateľ je právnickou osobou s právnou subjektivitou, založenou a existujúcou podľa práva Slovenskej republiky a má oprávnenie uzavrieť túto Zmluvu,
3. osoba/osoby uzatvárajúce túto Zmluvu o partnerstve v mene partnerskej školy sú plne oprávnené túto Zmluvu v jej mene uzavrieť a informácie uvedené v Zriaďovacej listine partnerskej školy (príloha č. 2 tejto Zmluvy) sú ku dňu podpisu tejto Zmluvy o partnerstve pravdivé a správne,
4. uzavretím tejto Zmluvy o partnerstve partnerská škola neporuší žiadnu podstatnú dohodu, ktorej je zmluvnou stranou, alebo povinnosť, ktorou je viazaná, a/alebo neporuší akýkoľvek všeobecne záväzný právny predpis platný na území Slovenskej republiky.
5. Partnerská škola nepotrebuje žiadny súhlas akýchkoľvek štátnych alebo samosprávnych orgánov k tomu, aby túto Zmluvu mohla uzatvoriť a realizovať záväzky v nej dojednané.

**Článok VII**

**Záverečné ustanovenia**

1. Práva a povinnosti touto zmluvou zvlášť neupravené sa riadia príslušnými ustanoveniami Občianskeho zákonníka a ostatných všeobecne záväzných právnych predpisov platných a účinných na území Slovenskej republiky.
2. Zmluvu je možné meniť a dopĺňať iba písomnými dodatkami po dohode zmluvných strán.
3. Zmluva sa vyhotovuje v troch (3) vyhotoveniach, pričom každá zo zmluvných strán dostane po jednom rovnopise.
4. Zmluva nadobúda platnosť dňom jej podpisu zmluvnými stranami a účinnosť dňom zverejnenia v Centrálnom registri zmlúv (https://www.crz.gov.sk/). Zverejnenie zmluvy na web stránke Partnerskej školy, respektíve jej zriaďovateľa je výlučne v ich kompetencii a nemá vplyv na platnosť, či účinnosť zmluvy ako takej.
5. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Bratislave, dňa 20.1.2022

 prof. PharmDr. Ján Kyselovič, CSc.

 generálny riaditeľ a hlavný manažér projektu

V Košiciach, dňa 25.1.2022

 prof. RNDr. Gabriel Semanišin, PhD.

 garant IT Akadémie

V Trnave, dňa 17.1.2022

 Mgr. Žofia Halásová

 riaditeľka školy

**Príloha č. 1**

Prehľad zapojenia sa do podaktivít národného projektu IT Akadémia – vzdelávanie pre 21. storočie

**Podaktivita 1.2. Vzdelávanie učiteľov informatiky, matematiky, prírodovedných a technických predmetov ZŠ a SŠ**

|  |
| --- |
| **Formálne vzdelávanie učiteľov** |
| ***Kontinuálne vzdelávanie - inovačné*** |
| Tvorba webovej stránky a jej využitie v edukačnom procese | Áno |
| Cloudové riešenia a ich využitie vo vyučovacom procese | Áno |
| Programovanie v jazyku Scratch | Áno |
| Tvorba testov a učebných. podkladov k vyuč. hodine pomocou IKT na ZŠ | Áno |
| Využívanie IKT na 2. stupni základných škôl | Nie |
| Výučba matematiky na ZŠ so zameraním na rozvoj digitálnej a vedeckej gramotnosti | Áno |
| Výučba fyziky na ZŠ so zameraním na rozvoj digitálnej a vedeckej gramotnosti | Áno |
| Výučba biológie na ZŠ so zameraním na rozvoj digitálnej a vedeckej gramotnosti | Áno |
| Výučba chémie na ZŠ so zameraním na rozvoj digitálnej a vedeckej gramotnosti | Áno |
| Výučba geografie na ZŠ so zameraním na rozvoj digitálnej a vedeckej gramotnosti | Áno |
| Moderné metódy vyučovania informatiky na 2. stupni ZŠ zamerané na konceptuálne porozumenie | Nie |
| Programovanie robotických modelov na ZŠ | Nie |
| Príprava učiteľov primárneho vzdelávania na predmet informatika, s dôrazom na oblasť rozvoja algoritmického myslenia (Informatika a rozvoj informatického myslenia žiakov 1. stupňa ZŠ) | Áno |
| Transformácia na digitálnu školu – vzdelávanie riaditeľov a školských koordinátorov pre informatizáciu a vzdelávanie prostredníctvom IKT | Áno |

**Zapojenosť učiteľov do podaktivity 1.2.**

|  |  |
| --- | --- |
| Predpokladaný počet učiteľov zapojených do projektu v podaktivite 1.2. | 40 |

**Podaktivita 1.4. Štandardy digitálnej gramotnosti, osobnostného rozvoja a komunikačných kompetencií – ZŠ**

|  |  |
| --- | --- |
| Predpokladaný počet učiteľov so záujmom o získanie medzinárodného certifikátu ECDL  | 0 |

V Košiciach, dňa 25.1.2022

 prof. RNDr. Gabriel Semanišin, PhD.

 garant IT Akadémie

V Trnave, dňa 17.1.2022

 Mgr. Žofia Halásová

 riaditeľka školy